સન ૧૯૭૨માં તિરુનેલવેલ્લી જિલ્લાના ઇલિંદકરાઈ ગામમાં શ્રી ગુરુજીનું આગમન થયું. ચારસો વર્ષ પહેલાં આ ગામનાં ૭૦૦ લોકો ખ્રિસ્તી બન્યાં હતાં, પરંતુ તાજેતરમાં જ તે બધાએ ફરીથી હિન્દુ ધર્મમાં પુન: પ્રવેશ કર્યો હતો. એ લોકોના પૂજાપાઠ માટે એક મંદિર બનાવાયું હતું. તે મંદિરનો પૂજારી એક માછીમાર હતો. શ્રી ગુરુજી તે મંદિરમાં દર્શન કરવા ગયા. આરતી થઈ ગયા પછી મંદિરના પૂજારી એક થાળીમાં આરતી, પ્રસાદ અને વિભૂતિ મૂકી શ્રદ્ધાપૂર્વક શ્રી ગુરુજી પાસે ગયા, ત્યારે શ્રી ગુરુજીએ પૂજારી સામે નતમસ્તક થઈ કહ્યું, ‘આપ જ અહીંની સન્માનનીય વ્યક્તિ છો, એટલે મારા કપાળે આપ જ વિભૂતિ લગાવો ! પાસે ઊભેલા બધા લોકો શ્રી ગુરુજીની નમ્રતા જોઈ ગદ્ગદ થઈ ગયા.’	-